„ Nei , ég vonast til að þú deyir “ valinn besti Bond frasinn 2. janúar 2013 14:50 „ No , Mr Bond , I expect you to die “ eða „ Nei hr. Bond , ég vonast til að þú deyir “ hefur verið valinn besti Bond frasi allra tíma . Frasinn er úr myndinni Goldfinger frá árinu 1964 og er svar við því þegar Bond segir : „ You expect me to talk ? “ eða „ Áttu von á því að ég tali ? “ . Setningarnar eru sagðar þegar Bond , leikinn af Sean Connery , sér fram á að vera að fara á fund skapara síns þegar risastór leysigeisli er um það bil að fara að skera hann í tvennt . Setninguna segir illmenni myndarinnar , Auric Goldfinger , sem leikinn er af þýska leikaranum Gert Fröbe , og sjá má á meðfylgjandi mynd . Það er áhugaverð staðreynd í þessu samhengi að frasinn er í raun ekki sagður af Fröbe sjálfum í myndinni , þar sem það var Michael Collins sem talaði yfir myndina á ensku , en Fröbe sagði hana á þýsku . Setningin var valin í könnun Sky Movies og fékk 10,3% atkvæða , en alls greiddu 2.500 manns atkvæði í könnuninni . Í öðru sæti var augnablikið í The spy Who Loved Me þegar Roger Moore í gervi Bond skíðar fram af hengiflugi á austurísku fjalli , og segir mjúkum rómi , „ Bond , James Bond “ Í þriðja sæti kemur svo Sean Connery þegar hann segir „ Bond , James Bond “ í fyrsta skipti í Dr. No árið 1962 .